
Καθορισμός των ορίων του αιγιαλού και δημιουργία ζώνης 

παραλίας στη θέση «2ο τμήμα Εθνικής οδού Μυτιλήνης- 

Θερμής». 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη : 

1. Τις διατάξεις των άρθρων 1 μέχρι και 7 του Α.Ν.2344/ 
1940 «περί αιγιαλού και παραλίας», όπως τροποποιήθηκαν 
και συμπληρώθηκαν με τις διατάξεις : α) του άρθρου 13 
του Ν.1078/1980 και β) του άρθρου 23 του Ν.1337/1983. 

2. Τις διατάξεις της παρ. 9 του άρθρου 1 του Κεφαλαίου 
Β' της 0.208/181/26.4.1982 (ΦΕΚ 214/26.4.1982 τ. Β') 
κοινής απόφασης των Υπουργών Προεδρίας Κυβερνήσεως 
και Οικονομικών «Αναμόρφωση Συλλογικών Οργάνων Γνω- 
μοδοτικής και Αποφασιστικής αρμοδιότητας του Υπουργείου 
Οικονομικών». 

3. Την από 18.10.84 έκθεση της «Επιτροπής καθορισμού 
των ορίων του αιγιαλού και παραλίας και θέσεων αμμολη- 
ψίας», που καθόρισε τα όρια του αιγιαλού και της παραλίας 
στην περιοχή «2ο τμήμα Εθνικής οδού Μυτιλήνης-Θερμής» 
και το από Μαΐου 1984 με κλίμακα 1 : 600 τοπογραφικό 
διάγραμμα του Τοπογράφου Μηχανικού Ν. Ιωνά, που θεω¬ 
ρήθηκε την 28.5.1984 από την 2η ΔΕΚΕ/τ. 11η ΠΥΔΕ και 
συνοδεύει την έκθεση της προαναφερομένης Επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο υπ* αριθ. Φ.187,2/142/85/20.3. 
1985 έγγραφό του. 

5. Τις διατάξεις του άρθρου 1 της παρ. 1 του Ν.3200/ 
1955 (ΦΕΚ 97/Α/1955)» περί διοικητικής αποκεντρώσεως» 
σε συνδιασμό με τις διατάξεις του από 28.6.1955 Β. Δ/τος 
«περί εξαιρέσεως από της κατά το άρθρο 1 παρ. 1 του Ν. 
3200/1955 αρμοδιότητος των Νομαρχών, αντικειμένων τι- 
νών αρμοδιότητος του Υπουργού Οικονομικών», του Β.Δ. 
704/1970 και του άρθρου 1 παρ. 5 του Π.Δ.71/25.2.1984, 
σχετικά με τη μεταβίβαση αρμοδιοτήτων του Υπουργού Οι¬ 
κονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε : 

1. Επικυρώνουμε την από 18.10.1984 έκθεση της Επι¬ 
τροπές καθορισμού των ορίων του αιγιαλού και παραλίας 
και θέσεων αμμοληψίας, καθώς και το από Μαΐου 1984 το¬ 
πογραφικό διάγραμμα, που την συνοδεύει, το οποίο συντά¬ 
χθηκε από τον Τοπογράφο Μηχανικό Ν. Ιωνά, με κλίμακα 


1 : 500 και θεωρήθηκε την 28.5.1984 από την 2η ΔΕΚΕ/ 
τ. 11η ΠΥΔΕ της Νομαρχίας Λέσβου επί του οποίου η πιο 
πάνω Επιτροπή, με κόκκινη γραμμή καθόρισε τα όρια του 
αιγιαλού, στη θέση «2ο τμήμα Εθνικής οδού Μυτιλήνης- 
Θερμής» και με κίτρινη γραμμή τα όρια της παραλίας στην 
ίδια θέση και με μπλε γραμμή τα όρια του παλαιού αιγιαλού. 

2. Η παρούσα απόφαση μαζί με Την έκθεση και το διά¬ 
γραμμα, που προαναφέραμε, να δημοσιευτούν στην Εφη¬ 
μερίδα της Κυβερνήσεως σύμφωνα με τις διατάξεις του άρ¬ 
θρου 13 του Ν.1078/1983. 

Μυτιλήνη, 25 Ιουλίου 1985 
Ο Νομάρχης 

ΝΙΚΟΣ ΣΗΦΟΥΝΑΚΗΣ 
ΕΚΘΕΣΗ 

Επιτροπής * καθορισμού των ορίων αιγιαλού και παραλίας 
και παλαιού αιγιαλού. 

Διά τον καθορισμό το πρώτον των ορίων αιγιαλού και πα¬ 
ραλίας στο παραλιακό τμήμα 2ο της Εθνικής οδού Μυτι- 
λήνης-Θερμής. 

Στη Μυτιλήνη σήμερα 18.10.1984, οι υπογεγραμμένοι : 

1. Νίκη Κουρούκλη-Γούναρη, νόμιμος αναπληρωτής του 
Οικονομικού Εφόρου Μυτιλήνης, ως πρόεδρος, τούτου κώ¬ 
λυα μένου 

2. Κων/νος Φρυδάς, νόμιμος αναπληρωτής .του Δ/ντόυ 
της Διευθύνσεως Τεχνικών Υπηρεσιών Ν. Λέσβου, ως μέ¬ 
λος, τούτου κωλυομένου. 

3. Βασίλειος Αντύπας, Λιμενάρχης Μυτιλήνης, Αντ/ρχο 
Λ.Σ., ως μέλος αποτελούντες την Επιτροπή καθορισμού των 
ορίων αιγιαλού και παραλίας δυνάμει του άρθρου 74 του Π.Δ. 
636/77 και της υπ αριθ. 2226/28.2.84 αποφάσεως Νομάρ¬ 
χου Λέσβου, σύγκλητε ίσα ϊια της ντ’ αορι$. 6191 1 / 28.6 $4 
προσκλήσεως του Προέδρου αυτής, μεταβήκαμε επί τόπου 
στην προαναφερομένη περιοχή την 4.7.1984 και προβηκαμε 
στον καθορισμό των ορίων του αιγιαλού και της παραλίας. 

Αφού λάβαμε υπόψη : 

1) Το υπ αριθ. 498/ΛΦ 3.1.1./28.5.1984 έγγραφο της 
2ης ΔΕΚΕ/τ. 11ης ΠΥΔΕ διά της οποίας ζητείται ο καθο¬ 
ρισμός του αιγιαλού και της παραλίας στην ανωτέρω περιοχή. 

2) Το από Μαΐου 1984 τοπογραφικό διάγραμμα του μη¬ 
χανικού Ν. Ιωνά, υπό κλίμακα 1 I 500, ηλεγμενο^διά την 
ακρίβεια της αποτυπώσεως την 28.5.1984 από την Αρτεμη 
Καλδή πολιτικό μηχανικό της 2ης ΔΕΚΕ και θεωρημένο 
από τον Διευθυντή της ως άνω Υπηρεσίας Δημήτριο Κομνη- 
νάκη την ίδια ημερομηνία. 

3) Τις διατάζεις του Α.Ν.2344/40 όπως αυτός τροποποιή¬ 
θηκε και συμπληρώθηκε και τις διατάξεις του Ν.1337/83 
και τις σ/ετικές προς τούτον υπ’αριθ. Δ.3474/970 ΠΟΛ 
105 από 29.7.83 και Ν.505/253 ΠΟΛ 69 από 30.3.84 δια¬ 
ταγές του Υπουργείου Οικονομικών. 

4) Την εκ της επιτόπιου μεταβάσεως εις την ανωτέρω 
περιοχή σχηματισΟείσα αντίληψη περί του πλάτους της βρε- 
χομένης ζώνης της ξηράς και λοιπών συναφών στοιχείων, 
ήτοι : 

Ότι η κατάσταση της ακτής είναι σχεδόν ομαλή και έχουν 
εν μέρει γίνει προσχώσεις. 

Ότι η κατάσταση του Οαλασίου χώρου παρουσιάζει ξέ¬ 
ρες και το ανάπτυγμα του πελάγους είναι 9 ναυτ. μίλια πε¬ 
ρίπου. 

Ότι οι άνεμοι είναι συνήθως βόρειοι - βορειοανατολικοί, 
η ένταση των οποίων δύναται να φθάσει τα 6-8 μποφώρ και 
το ύψος των κυμμάτων τα 1, 5 έως 2 μέτρα περίπου. 

Ότι υπάρχουν ενδείξεις μεταβολής του αιγιαλού, ως και 
ύπαρξη παλαιού αιγιαλού. 

Το γεγονός ότι η παραλιακή οδός, η οποία έχει κατασκευα- 
σΟεί προ πολλών ετών και λειτουργεί ως Εθνική οδός Μυτι¬ 
λήνης -Θερμής, εμπίπτει το πλείστον εντός του αιγιαλού, 
διότι αυτή καλύπτεται κατά την περίοδο του χειμώνος από 
τας μεγίστας πλήν συνήθεις αναβάσεις του χειμερίου κόμ¬ 


ματος, παρά το ότι καθ’ όλο το μήκος της οδού αυτής έχουν 
εκτελεστεί τεχνικά έργα. 

Ότι για τον καθορισμό του αιγιαλού στην ως άνω περιοχή 
η Επιτροπή έλαβε υπόψη της την κατάσταση που υφίστατο 
προ της εκτελέσεως διαφόρων έργων (τοιχείων, γεφυρών 
κλπ.) αποφασίζει: 

Καθορίζει επί του ως άνω τοπογραφικού διαγράμματος : 

α) Με συνεχή πολυγωνική κόκκινη γραμμή την οριογραμ¬ 
μή του αιγιαλού υπό στοιχεία 1, 2, 3,.15, 16. 

β) Με συνεχή πολυγωνική κίτρινη γραμμή την οριογραμ¬ 
μή της παραλίας υπό στοιχεία 1', 2', 3',.15', 16'. 

γ) Με πολυγωνική μπλε γραμμή την οριογραμμή του 

παλαιού αιγιαλού υπό στοιχεία 1”, 2", 3".6", 7" 

και 8", 9", 10”, 11”. 

Οι κορυφές των οριογραμμών εξασφαλίζονται όπως ση- 
μειούται στο διάγραμμα δι’ αποστάσεων από σταθερά ση¬ 
μεία. 

Η ζώνη της παραλίας ορίζεται με σταθερό πλάτος 10,00 
μέτρων, επειδή δεν εξυπηρετούνται οι σκοποί της παρ. 1 του 
αρθ. 7 του Α.Ν.2344/40, περιλαμβάνει δε και τα υπάρχοντα 
κτίσματα. 

II Επιτροπή 
Η Πρόεδρος 

ΝΙΚΗ ΚΟΥΡΟΥΚΛΗ-ΓΟΥΝΑΡΗ 

Τα Μέλη 
(Υπογραφές) 

§ 35 ?«ΐΐΐππι 


ΤΟΠΟΓΡΑΦΙΚΟ ΔΙΑΓΡΑΜΜΑ 


Χε ΚΛΙΜΑΚΑ 1 · 500 


ΜΥΤΙΛΗΝΗΣ — ΘΕΡΜΗΣ 


ΓΙΑ ΤΟΝ ΚΑΟ0ΡΙΧΜ0 
ΑΙΓΙΑΛΟΤ και ΠΑΡΑΛΙΑ! 


ΑΡχο^ 1 # ο**" £οοΡ*» μγ.Τ'Λ* 


ΑίΝΧΜ ΧΥΓΚ ΕΡΓΟΝ 


ΠΊ$ ΠΤΑΕ. 

